সমাবেশের আগেই মার্কিন দূতাবাসে জামায়াত নেতার বৈঠক

বাংলাদেশ জামায়াতে ইসলামী আগামী ২৮ অক্টোবর রাজধানীর মতিঝিলের শাপলা চত্ত্বরে সমাবেশের ডাক দিয়েছে। সকাল হলেই সমাবেশ। তবে তার একদিন আগে বাংলাদেশে নিযুক্ত মার্কিন দূতাবাসের পলিটিক্যাল সেক্রেটারির সঙ্গে বৈঠক করেছেন জামায়াতের নায়েবে আমীর ও সাবেক এমপি ডা. সৈয়দ আব্দুল্লাহ মুহাম্মদ তাহের।

বৃহস্পতিবার (২৬ অক্টোবর) রাত ১০টায় রাজধানীর গুলশানের আমেরিকান ক্লাবে এই বৈঠক অনুষ্ঠিত হয়েছে।

জামায়াতের এই শীর্ষ নেতা গোপনীয়তা রক্ষা করে মুখে মাস্ক পড়ে বৈঠকে অংশ নিয়েছিলেন।

এই বৈঠকে ঢাকায় নিযুক্ত মার্কিন দূতাবাসের ফার্স্ট সেক্রেটারি (পলিটিক্যাল অফিসার) ম্যাথিউ বে এবং জামায়াত নেতা তাহের ছাড়া আর কেউ উপস্থিত ছিলেন কিনা সে বিষয়ে তেমন কোনো তথ্য পাওয়া যায়নি।